Helsinkio–Talino tunelis

Helsinkio–Talino tunelis – planuojamas tunelis Suomijos įlankoje, jungiantis Helsinkį ir Taliną. Idėja keliama dėl glaudžių ekonominių ryšių tarp dviejų sostinių ir didelio žmonių bei krovinių srauto, kuris šiuo metu aptarnaujamas daugiausiai keltais. Tikimasi, kad tunelis galėtų tapti Rail Baltica pratęsimu.Projekto autoriai: Talino-Helsinkio tunelio nauda siektų 300 mlrd. eurų, lrytas.lt, 2019-09-13 Estijos ir Suomijos vyriausybės yra pasirašę susitarimą dėl tolimesnio projekto vystymo, tačiau šiuo metu nėra aiški tunelio statybų pradžios data.

 Eiga 

2014 m. buvo užsakyta tunelio projekto galimybių studija. 2015 m. išleista ataskaita pateikė teigiamą projekto vertinimą, rekomendavo tunelį skirti išimtinai geležinkelių eismui. Taip pat įvardino pagrindinius iššūkius: aukštą statybų kainą, ilgą įgyvendinimo laikotarpį, vieningos nuomonės dėl projekto būtinumo trūkumą.Pre-feasibility study of Helsinki–Tallinn fixed link Final Report, Harju County Government, City of Helsinki, City of Tallinn, 2015

2018 m. vasarį paskelbtoje projekto vizijoje yra numatoma, kad tunelyje kursuotų keleiviniai ir krovininiai traukiniai, požeminė tunelio dalis būtų 103 km ilgio.

2021 m. Estijos ir Suomijos ministerijos pasirašė memorandumą, kuriame projekto idėja tęsiama, tačiau dėl didelės tunelio tiesimo kainos, galinčios siekti iki 20 mlrd. eurų, tolesnis įgyvendinimas priklausys nuo galimybės projektą finansuoti iš bendrų Europos Sąjungos lėšų.Estija ir Suomija pasirašė susitarimą dėl Talino-Helsinkio tunelio projekto vystymo, LRT.lt, 2021.04.27 

 Šaltiniai 

Kategorija:Projektai
Kategorija:Geležinkelio tuneliai
Kategorija:Europos tuneliai